Nr. C 331/2 De Europæiske Fællesskabers Tidende 20.12.85 
II 
(Forberedende retsakter) 
Forslag til Rådets forordning (EØF) om betingelserne for transportvirksomheders adgang til at 
udføre intern godstransport og personbefordring ad indre vandveje i en medlemsstat, hvor de 
ikke er hjemmehørende 
KOM(85) 610 endelig udg. 
(Forelagt Rådet af Kommissionen den 4. december 1985) 
(85/C 331/02) 
RÅDET FOR DE EUROPÆISKE FÆLLESSKABER HAR — UDSTEDT FØLGENDE FORORDNING: 
under henvisning til traktaten om oprettelse af Det euro­
pæiske økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og ud fra følgende betragtninger: 
Ifølge traktatens artikel 75, stk. 1, litra b), indebærer 
vedtagelsen af en fælles transportpolitik bl.a., at det fast­
sættes, under hvilke betingelser transportvirksomheder 
har adgang til at udføre interne transporter i en med­
lemsstat, hvor de ikke er hjemmehørende; 
fri udveksling af tjenesteydelser inden for intern trans­
port som anført i nævnte bestemmelser indebærer fjer­
nelse af enhver restriktion mod den virksomhed, der ud­
fører tjenesteydelsen, på grundlag af nationalitet eller 
som følge af, at virksomheden er hjemmehørende i en 
anden medlemsstat end den medlemsstat, hvor tjenestey­
delsen udføres; 
ikke hjemmehørende transportvirksomheder bør i over­
ensstemmelse med traktatens almindelige principper om 
ligebehandling og med Domstolens retspraksis herom 
have adgang til at udføre interne transporter på samme 
vilkår som dem, der gælder for den pågældende med­
lemsstats egne transportvirksomheder; 
for at undgå at markedet forstyrres af forhold, der er 
uforenelige med den pågældende markedsorganisation, 
kan kun transportvirksomheder, der har tilladelse til at 
udføre international godstransport eller personbefordring 
ad indre vandveje, og som har et reelt tilhørsforhold til 
en medlemsstat i Fællesskabet, få adgang til at udføre 
interne transporter i en anden medlemsstat end den 
medlemsstat, hvor de er hjemmehørende — Artikel 1 
Med virkning fra 1. januar 1988 har enhver transport­
virksomhed, der udfører godstransport eller personbe­
fordring ad indre vandveje for fremmed regning, og som 
— er etableret i en medlemsstat i overensstemmelse med 
denne medlemsstats lovgivning, 
— har tilladelse til at udføre international godstransport 
eller personbefordring af indre vandveje, 
adgang til at udføre intern godstransport eller personbe­
fordring ad indre vandveje for fremmed regning i en an­
den medlemsstat end den, hvor transportvirksomheden er 
hjemmehørende; den kan udføre disse aktiviteter midler­
tidigt uden at oprette et sæde eller hjemsted i den pågæl­
dende medlemsstat. 
Artikel 2 
1. For at få adgang til at udføre de i artikel 1 om­
handlede former for transport skal følgende betingelser 
opfyldes: 
— transportøren og rederen skal, såfremt det ikke er 
samme person, som fysiske personer være statsbor­
gere i en af medlemsstaterne; 
— transportvirksomheden og rederiet skal, såfremt det 
ikke er samme virksomhed, som juridisk person 
— drives og ledes af personer, hvoraf flertallet skal 
bestå af statsborgere fra medlemsstaterne, 
— sammensættes på en sådan måde, at de personer, 
der direkte eller indirekte får del i størstedelen af 
transportvirksomhedens finansielle udbytte, eller 
som råder over størsteparten af de andele, der gi­
ver stemmeret eller sikrer flertallet af stemmeret­
tighederne, er statsborgere i medlemsstaterne. 
2. Er der tale om et fuldmagtsforhold eller en lig­
nende ordning, skal de i stk. 1 omhandlede betingelser 
ligeledes opfyldes af de personer, for hvis regning eller i 
hvis interesse virksomheden udøves. 
20.12.85 De Europæiske Fællesskabers Tidende Nr. C 331/3 
3. Den medlemsstat, hvor en transportvirksomhed er 
etableret, kan undtagelsesvis og efter høring af Kommis­
sionen dispensere for det i stk. 1 krævede flertal på 
betingelse af, at der ikke er risiko for, at transportvirk­
somhedens drift griber forstyrrende ind på transport­
markedet. 
4. En attest udstedt af den medlemsstat, hvor skibet er 
registreret, eller hvis det ikke er registreret, af en med­
lemsstat, hvori transportvirksomheden er hjemmehø­
rende, skal fremlægges som bevis for, at betingelserne i 
stk. 1, 2 og 3 er opfyldt. Attesten eller en kopi heraf skal 
opbevares på skibet. 
Det dokument om tilhørsforhold til Rhin-skibsfarten, 
som omhandles i Rådets forordning (EØF) nr. 2919/85 
af 17. oktober 1985 om fastsættelse af de betingelser, der 
skal opfyldes for adgang til den ordring, der i henhold til 
den reviderede konvention om sejlads på Rhinen er for­
beholdt skibe, der hører til i Rhin-skibsfarten ('), erstat­
ter den i første afsnit nævnte attest. Artikel 3 
De i artikel 1 omhandlede interne transporter, der udfø­
res af en ikke-hjemmehørende transportvirksomhed, er 
underkastet de love og andre retsforskrifter, der gælder i 
den medlemsstat, hvor disse transporter udføres. Disse 
retsforskrifter skal finde anvendelse på ikke-hjemmehø­
rende transportvirksomheder på samme vilkår som dem, 
medlemsstaten pålægger hjemmehørende transportvirk­
somheder, således at enhver forskelsbehandling af ikke-
hjemmehørende transportvirksomheder på grundlag af 
deres nationalitet eller hjemsted udelukkes. 
Artikel 4 
Medlemsstaterne træffer rettidigt efter høring af Kom­
missionen de nødvendige foranstaltninger for at efter­
komme denne forordning. 
Artikel 5 
Denne forordning træder i kraft den 1. januar 1987. 
Denne forordning er bindende i alle enkeltheder og 
gælder umiddelbart i hver medlemsstat. 
C) EFT nr. L 280 af 22. 10. 1985, s. 4.